León V l'Armenio

León V l'Armenio  estió Emperador de l'Imperio Bizantín dende l'11 de chulio de 813 dica o 25 d'aviento de 820. Ye naixito en 775 y morió o 25 d'aviento de 820 en Costantinoble. En o "Libro d'os Emperadors" li dedican un capítol: "Del imperio de León de Armenia", pero tamién en charran en o capítol anterior, cuan albandona a Miguel II.

Mientres l'emperador Miguel I Rangabé luitaba contra os bulgaros, León l'Armenio lo abandonó en o campo de batalla, y dirichió una revuelta contra él.

Una vegata emperador aturó l'abance bulgaro enta Costantinoble, derrotó a lo can Crumo y establió una tregua de trenta anyatas con o can Ormutag, succesor de Crumo.

León V l'Armenio prebó fer oficial a iconoclasia pa enfortir o poder imperial, con a excusa d'os fracasos militars d'os suyos predecesors iconodulos. O segundo periodo de iconoclasia estió menos fuerte, y se trobó con a oposición d'o patriarca de Costantinoble Niceforo y de Teodoro Studita.

Deposó a lo patriarca de Costantinoble Nicoforo por no aprobar a suya politica iconoclasta y lo substituyó por atro patriarca mes d'alcuerdo con a suya politica:

León l'Armenio engarcholó a Miguel Trevló por sospeitoso de conspirar en contra d'él, pero podió escapar y en pocas horas organizó l'asasinato de l'emperador, asasinato que sería en Santa Sofiya d'Istambul o día de Nadal. L'emperador yera rezando solo debant l'altar con a guardia fuera d'a ilesia. Os conspiradors yeran vestitos de monches y sacerdoz.

 Bibliografía 
Miguel A.Ladero Quesada: Historia Universal-Edad Media Vol II. Vicens Vives.

Categoría:Emperadors Bizantins
Categoría:775 (naixencias)
Categoría:820 (muertes)